ประชาชนแห่จอง สินเชื่อบ้าน อัตราดอกเบี้ย 0% เต็มวงเงิน 900 ล้านบาทแล้ว
ระยะเวลาเพียง 7 วินาที ประชาชนแห่จอง สินเชื่อบ้าน อัตราดอกเบี้ย 0% ของธนาคารอาคารสงเคราะห์ หรือ ธอส. เต็มกรอบวงเงิน 900 ล้านบาทเรียบร้อยแล้ววันที่ 9 ส.ค. 2563 นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) กล่าวว่า ตามที่ ธอส. ได้จัดช่วง นาทีทอง Golden minute โดยเปิดโอกาสให้ประชาชนที่ต้องการมีบ้านทั่วประเทศสามารถจองสิทธิ์สินเชื่ออัตราดอกเบี้ย 0% นาน 12 เดือน ฟรีค่าธรรมเนียม 3 ประเภทผ่านแอปพลิเคชัน GHB ALL ในวันนี้ตั้งแต่เวลา 12.09 น. เป็นต้นไปนั้น ล่าสุดพบว่ามีลูกค้าประชาชนให้ความสนใจจองสิทธิ์สินเชื่อเต็มกรอบวงเงิน 900 ล้านบาทเรียบร้อยแล้วภายในระยะเวลาเพียง 7 วินาทีหลังจากที่เปิดจองเท่านั้น ซึ่งถือเป็นสถิติที่วงเงินสินเชื่อบ้านถูกจองหมดเร็วที่สุดของธนาคารทั้งนี้ มีผู้สนใจเข้าจอง จำนวน 6700 ราย และมีผู้ได้สิทธิ์ จำนวน 283 ราย วงเงินจองเฉลี่ยต่อราย 3200000 บาท สะท้อนให้เห็นถึงความสนใจของประชาชนต่อผลิตภัณฑ์สินเชื่อบ้านอัตราดอกเบี้ยต่ำของ ธอส. ที่เปิดโอกาสให้ประชาชนเข้าถึงได้ง่าย สะดวกรวดเร็ว สอดคล้องกับวิถีชีวิตแบบ New Normal ในปัจจุบัน และยังถือเป็นผลิตภัณฑ์สินเชื่อที่ช่วยแบ่งเบาค่าใช้จ่ายให้กับลูกค้าเพราะผ่อนชำระต่ำเริ่มต้นปีที่ 1 เพียงแค่ 2900 บาท/เดือน (สำหรับวงเงินกู้ 1 ล้านบาท) เท่านั้น และยังฟรีค่าธรรมเนียมถึง 3 ประเภทสำหรับความสำเร็จจากการเปิดจองสิทธิ์ในครั้งนี้ เกิดขึ้นได้จากการพัฒนาระบบให้มีความพร้อมรองรับบริการรูปแบบดิจิทัลอย่างต่อเนื่องของกลุ่มงานไอที นำโดยนางสมจิตต์ รถทอง รองกรรมการผู้จัดการ กลุ่มงานเทคโนโลยีสารสนเทศ และรักษาการผู้ช่วยกรรมการผู้จัดการ สายงานพัฒนาระบบดิจิทัล ธอส.ทำให้ธนาคารเตรียมจัดทำผลิตภัณฑ์ทางการเงินพิเศษให้กับลูกค้าได้จองสิทธิ์ผ่าน GHB ALL เพิ่มเติมต่อไปในอนาคตขณะที่ สินเชื่อนาทีทอง Golden minute อัตราดอกเบี้ยพิเศษ 0% ต่อปี นาน 9 เดือนแรก เดือนที่ 10-36 อัตราดอกเบี้ย MRR ลบ 3.16% ต่อปี (ปัจจุบัน MRR เท่ากับ 6.150% ต่อปี) และเดือนที่ 37-39 อัตราดอกเบี้ย 0% ต่อปี เฉลี่ย 3 ปี 3 เดือนอัตราดอกเบี้ยเพียง 2.07% เท่านั้น วงเงินให้กู้รายละไม่เกิน 5 ล้านบาท ต่อหลักประกัน ฟรีค่าธรรมเนียม 3 ประเภท 1. ฟรีค่าธรรมเนียมการยื่นกู้ 2. ฟรีค่าประเมินราคาหลักประกัน (ผู้กู้สำรองจ่ายก่อนและธนาคารจะจ่ายคืนหลังทำนิติกรรมแล้วเสร็จ) 3. ฟรีค่าจดทะเบียนสิทธิและนิติกรรมอย่างไรก็ตาม ผู้ที่จองสิทธิ์แล้วต้องยื่นคำขอกู้ระหว่างวันที่ 9-31 ส.ค. 2563 อนุมัติและทำนิติกรรมภายในวันที่ 30 ก.ย. 2563 สอบถามรายละเอียดเพิ่มเติมที่ศูนย์ลูกค้าสัมพันธ์ (Call Center) โทร. 0-2645-9000.
ระยะเวลาเพียง 7 วินาที ประชาชนแห่จอง สินเชื่อบ้าน อัตราดอกเบี้ย 0% ของธนาคารอาคารสงเคราะห์ หรือ ธอส. เต็มกรอบวงเงิน 900 ล้านบาทเรียบร้อยแล้ว
สินเชื่อบ้าน,สินเชื่อบ้าน ธ.อ.ส.,ธอส.,ธนาคารอาคารสงเคราะห์,ดอกเบี้ย 0%,บ้านธอส.